Akademický senát STU

25.04.2016

BOD

**Rozpočet STU – úprava dotácie na rok 2016 – Dodatky č. 1 a 2**

Predkladá: **prof. Ing. Robert Redhammer, PhD.**

 rektor

Vypracoval: **Ing. Dušan Faktor, PhD.**

kvestor

Zdôvodnenie: Navýšenie dotácie z dôvodu valorizácie mzdových prostriedkov od 1.1.2016 a neúčelové navýšenie dotácie na vzdelávanie a vedu

Návrh uznesenia: Akademický senát STU schvaľuje rozpočet STU na rok 2016 - časť úprava dotácie – Dodatky č.1  a 2

# Dodatok č. 1

# Ministerstvo školstva, vedy, výskumu a športu SR upravilo Slovenskej technickej univerzite v Bratislave Dodatkom č. 1 k zmluve č. 1065/2015 zo dňa 29.12.2015 o poskytnutí dotácie zo štátneho rozpočtu prostredníctvom rozpočtu Ministerstva školstva, vedy, výskumu a športu Slovenskej republiky na rok 2016 (ďalej len „dotačná zmluva“) dotáciu účelovo určenú na valorizáciu tarifných platov nasledovne:

* pre podprogram 077 11 poskytovanie vysokoškolského vzdelávania a zabezpečenie prevádzky VŠ vo výške 916 616 EUR
* pre podprogram 077 12 vysokoškolská veda a technika vrátane úpravy pre doktorandov vo výške 600 012 EUR
* pre podprogram 077 15 03 podpora stravovania, ubytovania, športových a kultúrnych aktivít študentov vo výške 82 694.

Rozdelenie dotácie na jednotlivé súčasti je realizované rovnakým algoritmom aký bol použitý MŠVVaŠ a je uvedené v prílohe č. 1 tohto materiálu.

1. **Dodatok č. 2**

 Dodatkom č. 2 k dotačnej zmluve bola Slovenskej technickej univerzite v Bratislave upravená bežná dotácia na dofinancovanie vzdelávacej činnosti verejných vysokých škôl (podprogram 077 11) vo výške 1 539 977 EUR a bežná dotácia na dofinancovanie výskumnej činnosti verejných vysokých škôl (podprogram 077 12 01) vo výške 1 213 314 EUR.

 Rozpis týchto čiastok neúčelovej dotácie využíva schválený rozpis dotácie v AS STU v programoch 07711 a 07712 na rok 2016. Z každého z podprogramov je navrhnuté vyčleniť rezervu vo výške 250 000 EUR (spolu 500 000 EUR), ktorá by sa zatiaľ ponechala nerozpísaná. Po odpočítaní rezervy sa dotácia medzi jednotlivé súčasti rozdelila v rovnakom pomere akým bola rozpísaná dotácia na podprograme vzdelávanie a podprograme veda, po odpočítaní všetkých účelových výdavkov (z úrovne MŠ a STU) a čiastky fondu obnovy. Táto metodika delenia dodatočnej dotácie z MŠ bola navrhnutá dekanmi fakúlt na Kolégiu rektora dňa 6.4.2016.

Rozdpis dotácie z dodatku č. 2 je uvedený v prílohe č. 2 tohto materiálu.